Subject: RE: Pärnu mnt 304 kinnistul asuva püstitamise projekteerimistingimuste eelnõu avalik väljapanek
From: Alice Laanemägi <[email-masked]>
To: <Undisclosed recipients:>
Date: Mon, 17 Nov 2025 14:42:51 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Teatame veelkord, et Pärnu mnt 304 kinnistule elamu püstitamise
projekteerimistingimuste eelnõu ja selle lisamaterjalide avalik väljapanek
toimub 20. novembrist kuni 5. detsembrini 2025.

Samuti edastame Teile korrigeeritud projekteerimistingimuste eelnõu ja
asendiskeemi. Asendiskeemile on lisatud raudteepoolsele kinnistuosale 2 m
laiune servituudivajadusega ala. Projekteerimistingimuste eelnõu peatüki 4
punkti 9 on lisatud lause: „Piirdeaia kavandamisel arvestada servituudi
vajadusega alaga perspektiivse kergliiklustee rajamiseks (vt lisa 4).“

Parimate soovidega,

Alice Laanemägi

Nõmme arhitekt

Volitatud arhitekt 7

Linnamajanduse osakond

Tel +372 6457300

From: Alice Laanemägi
Sent: Thursday, November 6, 2025 11:50 AM
Subject: Pärnu mnt 304 kinnistul asuva püstitamise
projekteerimistingimuste eelnõu avalik väljapanek

Nõmme Linnaosa Valitsus avalikustab Pärnu mnt 304 kinnistul asuva
püstitamise projekteerimistingimuste eelnõu koos illustreeriva materjaliga
(hoone eskiis).

Nõmme linnaosa üldplaneeringu kohaselt asub Pärnu mnt 304 kinnistu
väikeelamute juhtotstarbega alal, kuhu võib kavandada väikeelamuid (kuni 6
korterit) ning lähipiirkonda teenindavaid vaba aja veetmise võimalusi
pakkuvaid, kaubandus-, teenindus- ja lastehoiuettevõtteid ja -asutusi,
mängu- ja spordiväljakuid jms.

Projekteerimistingimuste eesmärk on määrata tingimused Pärnu mnt 304
kinnistule üksikelamu püstitamiseks.

Hoone võib paigutada krundi keskele, kahekorruseline osa peab jääma 6 m
kaugusele naaberkruntide piiridest. Hoone kavandamisel krundi piirile
lähemale kui 4 m, tuleb teha koostööd naaberkinnistu omanikuga ning
koostöö dokumenteerida. Tagada tuleb tuleohutus ja naabrusõigused. Kogu
kinnistu suurim lubatud hoonete alune pindala 454 m² suurusel kinnistul
võib olla kuni 30% arvestades ümbritsevat hoonestust ja linnaosa
üldplaneeringut. Olemasolev väärtuslik hoone rekonstrueeritakse
abihooneks.

Kohaliku omavalitsuse üksus võib planeerimisseaduse § 125 lõike 5 alusel
lubada detailplaneeringu koostamise kohustuse korral detailplaneeringut
koostamata püstitada või laiendada projekteerimistingimuste alusel
olemasoleva hoonestuse vahele jäävale kinnisasjale ühe hoone ja seda
teenindavad rajatised, kui:

1.	ehitis sobitub mahuliselt ja otstarbelt piirkonna väljakujunenud
keskkonda, arvestades sealhulgas piirkonna hoonestuslaadi;
2.	üldplaneeringus on määratud vastava ala üldised kasutus- ja
ehitustingimused, sealhulgas projekteerimistingimuste aluseks olevad
tingimused, ning ehitise püstitamine või laiendamine ei ole vastuolus ka
üldplaneeringus määratud muude tingimustega.

Projekteerimistingimuste eelnõu ja selle lisamaterjalide avalik väljapanek
toimub 20. novembrist kuni 5. detsembrini 2025.

Projekteerimistingimuste taotluse nr 2511002/15183 ja selle
lisamaterjalidega ja Tallinna Linnaplaneerimise Ameti koostatud
projekteerimistingimuste eelnõuga on võimalik tutvuda veebiaadressil:

 <https://veeb.tallinnlv.ee/pilv/index.php/s/9r8BGjdnjSxPFZz>
https://veeb.tallinnlv.ee/pilv/index.php/s/9r8BGjdnjSxPFZz.

1.	Huvitatud isikul ja isikul, kelle õigusi võib avatud menetluse
korras antav õigusakt puudutada, on õigus esitada menetlust läbiviivale
haldusorganile eelnõu või taotluse kohta ettepanekuid ja vastuväiteid.
Ettepanekute ja vastuväidete esitamise tähtajaks on avaliku väljapaneku
lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid
või vastuväiteid ei esitata, soovib haldusorgan asja arutada ilma avalikku
istungit läbi viimata.

Menetlusosaline loetakse asja arutamisest avalikul istungil loobunuks, kui
haldusorgan on väljapaneku alguses või menetlusest teatamisel teinud
ettepaneku asja arutamiseks ilma avalikku istungit läbi viimata ja
menetlusosaline ei ole ettepanekute ja vastuväidete esitamise tähtajaks
esitanud selle suhtes vastuväiteid (alus haldusmenetluse seaduse § 50
lõige 3).

Info tel 645 7300. Ettepanekud ja vastuväited palume esitada e-posti
aadressil:  <mailto:[email-masked]> [email-masked].

Parimate soovidega,

Alice Laanemägi

Nõmme arhitekt

Volitatud arhitekt 7

Linnamajanduse osakond

Tel +372 6457300